อยากทราบว่าปวดท้องข้างซ้ายแล้วมีเลือดออก แต่ตรวจการตั้งครรภ์ขึ้น2ขีด มีความเป็นไปได้ว่าจะท้องมั้ยคะ
สวัสดีค่ะ หากตรวจหาการตั้งครรภ์ได้อย่างถูกต้อง และอ่านผลภายในไม่เกิน 5 นาทีหลังการทดสอบ แล้วพบขึ้น 2 ขีด ก็แสดงว่าน่าจะมีการตั้งครรภ์เกิดขึ้นค่ะ ดังนั้น อาการปวดท้องน้อยแล้วมีเลือดออก อาจเกิดจากมีภาวะแท้งคุกคาม หรือท้องนอกมดลูกได้ แนะนำควรรีบไปพบสูติ-นรีแพทย์โดยเร็วค่ะ เพื่อทำการตรวจว่ามีการตั้งครรภ์นอกมดลูกหรือไม่ จะได้รับการรักษาที่ทันท่วงทีก่อนที่จะเกิดอันตรายค่ะ แต่หากเป็นแค่ภาวะแท้งคุกคาม ก็จะมีโอกาสตั้งครรภ์ต่อได้ประมาณ 50% ค่ะทั้งนี้ เลือดที่ออกมา หากมีปริมาณมาก ก็ไม่น่าใช่เลือดล้างหน้าเด็ก และไม่น่ามีอาการปวดท้องน้อยร่วมค่ะ